
పరువు హత్యల నేపథ్యంలో తెరకెక్కి రూ.100కోట్ల మైలురాయిని దాటిన మరాఠీ ‘సైరాట్’... తెలుగు, తమిళంలో రీమేక్ కానుంది. నాగరాజ్ మంజులే దర్శకత్వంలో ఆకాశ్ తోషన్, రింకు రాజగురు జంటగా నటించిన చిత్రమిది. రాక్లైన్ వెంకటేశ్, జీ స్టూడియోస్  రీమేక్ చేయనున్నారు. రాక్లైన్ వెంకటేశ్ మాట్లాడుతూ ‘‘నా మనసుకి నచ్చిన చిత్రం ‘సైరాట్’. చూడగానే రీమేక్ చేయాలనుకున్నా. అందరికీ తెలిసిన కథనే దర్శకుడు హృద్యంగా తెరకెక్కించారు. నాయిక చాలా బాగా నటించింది. బెర్లిన్ చిత్రోత్సవంలో ‘సైరాట్’ స్టాండింగ్ ఒవేషన్ను దక్కించుకుంది. చిన్న చిత్రాల్లో పెద్ద విప్లవం తీసుకొచ్చిన ఈ సినిమాను తెలుగు, తమిళ్లో రూపొందిస్తాం. తారాగణం, సాంకేతిక నిపుణుల ఎంపిక పూర్తయింది. లొకేషన్స్ సెర్చ్ చేస్తున్నాం. త్వరలోనే మిగిలిన వివరాలను వెల్లడిస్తాం’’ అని అన్నారు.

paruvu hatyala nepathyamlo terakekki roo.100kotla mailuraayini daatina maraatii ‘sairat’... telugu, tamilamlo remake kaanundi. nagaraj manjule darsakatvamlo aakash toshan, rinku rajaguru jantagaa natinchina chitramidi. rackline venkatesh, jee studios  remake cheyanunnaru. rackline venkatesh maatlaadutuu ‘‘naa manasuki nachina chitram ‘sairat’. chudagaane remake cheyalanukunna. andarikee telisina kathane darsakudu hrudyamgaa terakekkinchaaru. naayika chala baga natinchindi. berlin chitrotsavamlo ‘sairat’ standing oveshannu dakkinchukundi. chinna chitraallo pedda viplavam teesukochina ee sinimaanu telugu, tamillo roopondistaam. taaraaganam, saanketika nipunula empika poortayindi. lokeshans serch chestunnam. twaralone migilina vivaraalanu velladistam’’ ani annaru.